A Bizottság határozata

(1996. október 11.)

a Malajziából származó halászati és akvakultúratermékek behozatalára vonatkozó különleges feltételek megállapításáról

(EGT vonatkozású szöveg)

(96/608/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 95/71/EK irányelvvel [1] módosított, a halászati termékek előállítására és forgalomba hozatalára vonatkozó egészségügyi feltételek megállapításáról szóló, 1991. július 22-i 91/493/EGK tanácsi irányelvre [2] és különösen annak 11. cikkére,

mivel a Bizottság egy szakértői csoportja ellenőrző látogatást tett Malajziában a halászati termékek előállítása, tárolása és Közösségbe történő feladása körülményeinek ellenőrzése céljából;

mivel a halászati termékek egészségügyi vizsgálatára és ellenőrzésére vonatkozó malajziai jogszabályok rendelkezései egyenértékűnek tekinthetők a 91/493/EGK irányelvben megállapítottakkal;

mivel Malajziában a "Ministry of Health – Food Quality Control Division" képes a hatályban lévő jogszabályok alkalmazásának hatékony ellenőrzésére;

mivel a 91/493/EGK irányelv 11. cikke (4) bekezdésének a) pontjában említett egészségügyi bizonyítvány megszerzésére vonatkozó eljárásnak ki kell terjednie egy bizonyítványminta meghatározására, a kiállítás nyelvére (nyelveire) vonatkozó minimumkövetelményekre, valamint a bizonyítvány aláírására jogosult személy beosztására;

mivel a 91/493/EGK irányelv 11. cikke (4) bekezdésének b) pontja értelmében a halászati termékek csomagolásán el kell helyezni egy jelölést, amely feltünteti a harmadik ország nevét és a származási létesítmény engedélyezési számát;

mivel a 91/493/EGK irányelv 11. cikke (4) bekezdésének c) pontja értelmében össze kell állítani az engedélyezett létesítmények jegyzékét; mivel e jegyzéket a "Ministry of Health – Food Quality Control Division" Bizottságnak szóló közleménye alapján kell összeállítani; mivel ezért a "Ministry of Health – Food Quality Control Division" feladata biztosítani a 91/493/EGK irányelv 11. cikkének (4) bekezdésében e célból megállapított rendelkezések betartását;

mivel a "Ministry of Health – Food Quality Control Division" hivatalos biztosítékokat nyújtott a 91/493/EGK irányelv mellékletének V. fejezetében megállapított szabályok betartásáról, valamint az említett irányelvben megállapítottakkal egyenértékű, a létesítmények engedélyezésére vonatkozó követelmények teljesítéséről;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

Malajziában a "Ministry of Health – Food Quality Control Division" a halászati termékek 91/493/EGK irányelv követelményeinek való megfelelését ellenőrző és igazoló illetékes hatóság.

2. cikk

A Malajziából származó halászati és akvakultúratermékeknek az alábbi feltételeknek kell megfelelniük:

1. minden szállítmányt egy megfelelően kitöltött, aláírt, keltezett egészségügyi bizonyítvány számozott eredeti példányának kell kísérnie, amely összhangban van az A. mellékletben meghatározott mintával, és egyetlen lapból áll;

2. a termékeknek a B. mellékletében felsorolt engedélyezett létesítményekből kell származniuk;

3. a tartósított élelmiszerek gyártására szánt, ömlesztett, fagyasztott halászati termékek kivételével minden csomagon letörölhetetlen betűkkel fel kell tüntetni a "Malajzia" szót és a származási létesítmény engedélyezési számát.

3. cikk

(1) A 2. cikk 1. pontjában említett bizonyítványt az ellenőrzés helye szerinti tagállam legalább egy hivatalos nyelvén kell kiállítani.

(2) A bizonyítványon fel kell tüntetni a "Ministry of Health – Food Quality Control Division" képviselőjének nevét, beosztását és aláírását, valamint az előbbi többi bejegyzéstől eltérő színű hivatalos pecsétjét.

4. cikk

Ezt a határozatot 1996. november 1-jétől kell alkalmazni.

5. cikk

Ennek a határozatnak a tagállamok a címzettjei.

Kelt Brüsszelben, 1996. október 11-én.

a Bizottság részéről

Franz Fischler

a Bizottság tagja

[1] HL L 332., 1995.12.30., 40. o.

[2] HL L 268., 1991.9.24., 15. o.

--------------------------------------------------

A. MELLÉKLET

+++++ TIFF +++++

+++++ TIFF +++++

--------------------------------------------------

B. MELLÉKLET

LÉTESÍTMÉNYEK JEGYZÉKE

Engedélyezési szám | Létesítmény | Cím |

2 | HAI LENG ENTERPRISE SDN. BHD. | SANDAKAN, SABAH |

3 | NORTH BORNEO FISHING SDN. BHD. | SANDAKAN, SABAH |

4 | TUNG HAI FISHING SDN. BHD. | SANDAKAN, SABAH |

5 | BUTTERWORTH ICE WORKS SDN. BHD./GOLDEN FRESH SDN. BHD. | PULAU PINANG |

7 | OCEAN PAC SDN. BHD. | TANJONG PIANDANG, PERAK |

8 | BARKATH MARINE PRODUCTS SDN. BHD./SEA STAR FROZEN FOODS (1987) SDN. BHD. | PULAU PINANG |

9 | SEAPACK FOOD SDN. BHD. | PULAU PINANG |

10 | TROPICAL CANNING CORPORATION SDN. BHD. | BUKIT MERTAJAM |

11 | JEENHUAT FOODSTUFFS INDUSTRIES SDN. BHD. | PULAU PINANG |

12 | SEA MASTER TRADING CO. SDN. BHD. | BUTTERWORTH, PENANG |

13 | N. T. HUAT KEE FISHERIES SDN. BHD. | PULAU PINANG |

15 | REX CANNING Co. SDN. BHD. | PULAU PINANG |

16 | SIN WAN FATT MARINE PRODUCTS SDN. BHD./COASTAL ISLAND MARINE PRODUCTS SDN. BHD. | KUALA KURAU, PERAK |

17 | EASTERN GLOBAL (M) SDN. BHD. | PARIT BUNTAR, PERAK |

18 | PANDA FOODS (M) SDN. BHD. | PARIT BUNTAR, PERAK |

19 | GOLDEN FRONTIER FOOD INDUSTRY SDN. BHD. | BAGAN SERAI, PERAK |

21 | KIN EASTERN FROZEN FOOD SDN. BHD. | SARIKEI, SARAWAK |

22 | STRAITS SEA FOOD TRADING COMPANY | SARIKEI, SARAWAK |

23 | MULTI-OCEAN SEAFOOD SDN. BHD. | SARIKEI, SARAWAK |

24 | KUOK SUI SEA PRODUCTS SDN. BHD. | SIBU, SARAWAK |

25 | SEA HORSE FROZEN FOOD (M) SDN. BHD. | TAIPING, PERAK |

26 | PRO-VEST SDN. BHD. | BAGAN SERAI, PERAK |

27 | MAFIPRO SDN. BHD. | TAIPING, PERAK |

28 | SYARIKAT HENG LEE FISHING (S) SDN. BHD. | SANDAKAN, SABAH |

29 | SABAH FISH MARKETING SDN. BHD. | TAWAU, SABAH |

30 | HONG SAN FROZEN FOODS SDN. BHD. | BUTTERWORTH, PENANG |

31 | SEA HORSE CORPORATION SDN. BHD. | KUCHING, SARAWAK |

32 | SEA GULL FROZEN FOODSTUFFS SDN. BHD. | BUTTERWORTH, PENANG |

33 | UNISTATE SEAFOOD (SABATH) SDN. BHD. | TAWAU, SABAH |

34 | SIBU HAI SAN SDN. BHD. | SIBU, SARAWAK |

35 | SABAH SEA PRODUCE SDN. BHD. | SANDAKAN, SABAH |

36 | OCEAN GARDEN SEA FOOD PRODUCTS SDN. BHD. | PEDONG, SELANGOR |

37 | TING SENG BROTHERS TRADING | PANTAI REMIS, PERAK |

--------------------------------------------------